ddrg/super_eurlex huggingface dataset:
1)

12 straipsnis pakeičiamas taip: „12 straipsnis Perdirbimo įmonių atsargų apskaita 1. Tarybos reglamento (EB) Nr. 1234/2007 (5) 86 straipsnio 1 dalyje numatyta pagalba skiriama tik toms įmonėms, kuriose perdirbami to reglamento I priedo IV dalyje išvardyti produktai ir kurios atitinka šias sąlygas: a) tvarko atsargų apskaitos dokumentus, kuriuose nurodyta bent ši informacija: i) žaliųjų pašarų kiekis ir, kai reikia, perdirbtų saulėje džiovintų pašarų kiekis; tačiau tokie kiekiai gali būti apskaičiuojami pagal šiais pašarais apsėtus plotus, kai tai reikalinga dėl ypatingų aplinkybių, susijusių su įmone; ii) pagamintų sausųjų pašarų kiekis ir iš perdirbėjo įmonės išvežamas kiekis, nurodant kokybę; b) pateikia visus kitus patvirtinamuosius dokumentus, kurių reikia nustatant, ar teisė gauti pagalbą yra pagrįsta. 2. 1 dalyje nurodytų perdirbimo įmonių atsargų apskaitos dokumentai yra tvarkomi kartu su finansų apskaita ir pagal juos kasdien galima nustatyti: a) kiekvieną kartą įvežamų dehidratuoti ir (arba) smulkinti skirtų produktų kiekį, taip pat: i) jų įvežimo datą; ii) jų kiekį; iii) Reglamento (EB) Nr. 1234/2003 I priedo IV dalyje nurodytą(-as) dehidratuoti skirtų pašarų ir, kai reikia, saulėje džiovintų pašarų rūšį arba rūšis; iv) dehidratuoti skirtų pašarų drėgmę; v) šio reglamento 14 arba 15 straipsniuose numatytą sutartį ir (arba) pristatymo deklaraciją; b) pagamintos produkcijos kiekį ir visų gamybos procese panaudotų priedų kiekį; c) išvežamos produkcijos kiekį, kiekvienos partijos atveju nurodant išvežimo datą, užfiksuotus drėgmės ir baltymų kiekius; d) sausųjų pašarų kiekį, už kurį perdirbimo įmonei jau buvo skirta pagalba ir kuris buvo įvežtas arba pakartotinai įvežtas į įmonės teritoriją; e) kiekvienų prekybos metų pabaigoje sandėlyje likusį sausųjų pašarų kiekį; f) produktus, kurie buvo sumaišyti su įmonėje džiovintais ir (arba) smulkintais sausaisiais pašarais, nurodant jų rūšį, pavadinimą, bendro azoto kiekio ir sausosios medžiagos santykį, taip pat jų kiekį galutiniame produkte. 3. Kiekvienos Reglamento (EB) Nr. 1234/2007 I priedo IV dalyje nurodytos sausųjų pašarų kategorijos atsargų apskaitą perdirbimo įmonės tvarko atskirai. 4. Jei perdirbimo įmonė be sausųjų pašarų dehidratuoja arba perdirba ir kitus produktus, tokias dehidratavimo ar perdirbimo operacijas apskaitos dokumentuose ji nurodo atskirai.
1)

4 skyriuje įrašomas toks 9a straipsnis: „9a straipsnis Pereinamojo laikotarpio nuostatos 1. Iki 2008 m. gruodžio 31 d., nukrypstant nuo 8 straipsnio 1 dalies a punkto ir remiantis rizikos vertinimo, atsižvelgiant į gyvūnų įvežimo entomologines ir epidemiologines sąlygas, rezultatais, paskirties valstybės narės gali reikalauti, kad gyvūnų, kuriems taikoma 8 straipsnio 1 dalyje nustatyta išimtis ir kurie atitinka bent vieną iš III priedo A skirsnio 1–4 punktuose nustatytų sąlygų, bet neatitinka to skirsnio 5, 6 ir 7 punktų reikalavimų, judėjimui būtų taikomos šios papildomos sąlygos: a) šie gyvūnai turi būti jaunesni negu 90 dienų amžiaus; b) jie nuo atsivedimo turėjo būti laikomi nuo pernešėjų apsaugotose patalpose; c) III priedo A skirsnio 1, 3 ir 4 punktuose nurodyti tyrimai turėjo būti atlikti naudojant mėginius, paimtus ne anksčiau nei septynios dienos iki judėjimo dienos. 2. Valstybė narė, kuri numato taikyti 1 dalyje nustatytas papildomas sąlygas, praneša Komisijai iš anksto. Ji pateikia Komisijai visą būtiną informaciją ir duomenis, kurių reikia papildomų sąlygų taikymui pagrįsti, atsižvelgiant į valstybės narės entomologinę ir epidemiologinę padėtį, visų pirma – į susijusių pernešėjų rūšis ir viruso serotipą, klimato sąlygas ir neatsparių atrajotojų ūkio tipą. Jeigu Komisija nepareiškė prieštaravimo dėl sąlygų taikymo per septynias dienas nuo pranešimo gavimo, pranešusi valstybė narė laikoma turinčia teisę taikyti šias papildomas sąlygas. Ji nedelsdama informuoja kitas valstybes nares. 3. Komisija paskelbia visuomenei informaciją apie papildomų sąlygų taikymą pagal 2 dalį.“;
(2)

Komisijos reglamente (EB) Nr. 580/2004 (2) yra nustatytos konkurso tvarkos, taikomos nustatant eksporto grąžinamąsias išmokas už nugriebto pieno miltelius, kurių klasifikacinis kodas yra ex ex 0402 10 19 9000, natūralų sviestą, išfasuotą į gabalus, kurio klasifikacinis kodas yra ex ex 0405 10 19 9700, ir lydytą sviestą, išpilstytą į talpyklas, kurio klasifikacinis kodas yra ex ex 0405 90 10 9000, įvedimo taisyklės. 2007 m. gruodžio 10 d. Komisijos reglamentu (EB) Nr. 1454/2007, nustatančiu eksporto grąžinamųjų išmokų už tam tikrus žemės ūkio produktus nustatymo konkurso tvarkos įvedimo bendrąsias taisykles (3), nuo 2008 m. liepos 1 d. panaikinamas Reglamentas (EB) Nr. 580/2004.
(79)

Reikėtų priminti, kad nagrinėjamojo produkto konservavimas – tai sezoninė veikla, trunkanti 4 ar 5 mėnesius, ir kad didžioji gamybos dalis tenka sezoniniams darbuotojams. Todėl darbuotojų skaičius yra mažiau prasmingas; pagrindiniu užimtumo rodikliu turėtų būti laikomas bendras darbo valandų skaičius per sezoną. Kaip matyti iš pirmiau pateiktos lentelės, Bendrijos pramonės našumas nuolat gerėjo. Per TL pasiektas našumas yra geriausias per visą laikotarpį. Darbo valandų skaičius vienai tonai gatavo produkto pagaminti sumažėjo nuo 17 valandų 2002–2003 m. iki 15,5 valandų per TL (– 9 %). Darbuotojų skaičius itin padidėjo per TL, kai gamybos mastas vėl padidėjo po to, kai 2005–2006 m. buvo pagaminta mažai. Tuo pačiu per TL sezoną dirbta daugiau valandų. Iš tiesų, Bendrijos pramonės našumas per TL patvirtina jos pastangas toliau didinti efektyvumą atsižvelgiant į smarkiai išaugusį importą iš Kinijos dempingo kainomis.
(19)

Europos Parlamentas ir Taryba nusprendė, kad 2007–2013 m. numatytos bendros Galileo ir EGNOS sistemų eksploatavimo sąnaudos sudaro 3 405 mln. EUR. Iš pradžių 2007–2013 m. daugiametėje finansinėje programoje buvo numatyti 1 005 mln. EUR. Ši suma buvo padidinta 2 000 mln. EUR (5). Be to, 400 mln. EUR skirti per Europos bendrijos mokslinių tyrimų, technologinės plėtros ir demonstracinės veiklos septintąją bendrąją programą (2007–2013 m.) (6) (toliau – Septintoji bendroji programa), taigi 2007–2013 m. laikotarpiu programoms iš viso skirta 3 405 mln. EUR.
1.

Vidutiniškai 250 g dydžio paprastųjų kviečių, kietųjų kviečių ir miežių mėginiai po pusę minutės sijojami per du sietus: vieną su 3,5 mm pločio pailgomis akutėmis, o kitą – su 1,0 mm pločio pailgomis akutėmis. Norint užtikrinti sijojimo tolygumą, rekomenduojama naudoti mechaninius sijotuvus, pvz., vibracinį stalą su įmontuotais sietais. Per 3,5 mm pločio pailgų akučių sietą neišbyrėjusios ir per 1,0 mm pločio pailgų akučių sietą išbyrėjusios medžiagos pasveriamos kartu ir yra laikomos pašalinėmis medžiagomis. Jei tarp medžiagų, išbyrėjusių per 3,5 mm pločio pailgų akučių sietą yra „kitų javų grūdų“ grupei priklausančių grūdų arba ypač stambių pagrindinių javų grūdų, jie sudedami į išsijotą mėginį. Sijojant per 1,0 mm pločio pailgų akučių sietą reikia atidžiai tikrinti, ar nėra gyvų kenkėjų. Iš išsijoto mėginio dalytuvu paimamas nuo 50 g iki 100 g dydžio mėginys. Šis mėginys pasveriamas. Po to šis mėginys paskleidžiamas ant stalo, iš jo pincetu arba kauline mentele išrenkami skaldyti grūdai, kitų javų grūdai, sudygę grūdai, kenkėjų pažeisti grūdai, šalčio pažeisti grūdai, grūdai su pakitusios spalvos gemalu, margi grūdai, pašalinės sėklos, skalsės, pažeisti grūdai, sugedę grūdai, lukštai, gyvi kenkėjai ir negyvi vabzdžiai. Jei mėginyje randama neišlukštentų grūdų, jie išlukštenami rankomis, o lukštai priskiriami pašalinėms medžiagoms. Akmenėliai, smėlis ir šiaudų dalelės laikomos pašalinėmis medžiagomis. Po to tas pats mėginys pusę minutės sijojamas sietu, kurio pailgų akučių plotis: paprastiesiems kviečiams – 2,0 mm, kietiesiems kviečiams – 1,9 mm, miežiams – 2,2 mm. Per sietą išbyrėję grūdai laikomi sudžiūvusiais grūdais. Šiai grupei priskiriami šalčio pažeisti ir nepribrendę grūdai.
(3)

Iš pranešimo, pateikto remiantis Reglamento (EB) Nr. 327/98 8 straipsnio a punktu, paaiškėjo, kad pagal to paties reglamento 4 straipsnio 1 dalį per dešimt pirmųjų 2008 m. liepos mėn. darbo dienų pateiktose (-ų) kvotos (-ų), kurių eilės numeriai yra 09.4154 – 09.4166, paraiškose nurodytas kiekis viršija tam laikotarpiui likusį nepanaudotą kiekį. Todėl kiekį, kuriam importuoti galima išduoti licencijas, reikėtų nustatyti pagal prašomam kiekiui taikytiną paskirstymo koeficientą, taikytiną pagal atitinkamą (-as) kvotą (-as) prašomam kiekiui.
(3)

Atliekant tarpinę peržiūrą, eksportuojantis gamintojas pareiškė norą pasiūlyti įsipareigojimą dėl kainos, bet jam nepavyko per pagrindinio reglamento 8 straipsnio 2 dalyje nustatytą laikotarpį pateikti tinkamai pagrįsto įsipareigojimo pasiūlymo. Tačiau atsižvelgiant į tai, kas išdėstyta minėto Tarybos reglamento 57 ir 58 konstatuojamosiose dalyse, Taryba nusprendė, kad eksportuojančiam gamintojui turėtų būti išimties tvarka leista baigti rengti įsipareigojimo pasiūlymą per 10 kalendorinių dienų nuo to reglamento įsigaliojimo dėl keleto klausimų sudėtingumo, būtent: 1) nagrinėjamojo produkto kainos kintamumo, dėl kurio reikėtų indeksuoti minimalias kainas, nors pagal pagrindines sąnaudas negalima pakankamai paaiškinti paties kintamumo; ir 2) ypatingos nagrinėjamojo produkto rinkos padėties. Paskelbus Reglamentą (EB) Nr. 238/2008, eksportuojantis gamintojas per tame reglamente nustatytą laikotarpį pateikė priimtiną kainos įsipareigojimą pagal pagrindinio reglamento 8 straipsnio 1 dalį.
—

FOOD SAFETY AND INSPECTION SERVICE (FSIS) OF THE UNITED STATES DEPARTMENT OF AGRICULTURE (USDA): išduoda mėsos, kurios kilmės šalis yra Jungtinės Amerikos Valstijos ir kuri atitinka 2 straipsnio f punkte pateiktą apibrėžtį, sertifikatus.
2)

II priedas iš dalies keičiamas taip: a) 1.1 punkto antra pastraipa pakeičiama taip: „Pildydami šią formą, atkreipkite dėmesį į Tarybos reglamentą (EB) Nr. 139/2004 (toliau – EB susijungimų reglamentas) ir Komisijos reglamentą (EB) Nr. 802/2004 (toliau – Įgyvendinimo reglamentas), prie kurio pridedama ši forma (5). Šių reglamentų tekstai bei kiti aktualūs dokumentai pateikiami Komisijos interneto svetainės „Europa“ tinklalapyje „Konkurencija“. Taip pat atkreipkite dėmesį į atitinkamas Europos ekonominės erdvės susitarimo (toliau – EEE susitarimas) nuostatas (6). b) 1.2 punkto antros pastraipos ketvirtoji įtrauka pakeičiama taip: „— per 15 darbo dienų nuo pranešimo kopijos gavimo dienos valstybė narė arba ELPA valstybė išreiškia pagrįstą abejonę dėl to, ar koncentracija, apie kurią pranešta, nepažeidžia konkurencijos; arba“ c) 3.5 punkte nurodyta 3 išnaša pakeičiama taip: „(3) Žr. EEE susitarimo 57 straipsnį, ypač EEE susitarimo 24 protokolo 2 straipsnio 1 dalį. Atvejis laikomas bendradarbiavimo atveju, jeigu bendra dalyvaujančių įmonių apyvarta ELPA valstybių teritorijoje sudaro 25% arba daugiau jų bendros apyvartos EEE susitarimo šalių teritorijoje arba kiekvienos iš ne mažiau kaip dviejų dalyvaujančių įmonių apyvarta ELPA valstybių teritorijoje yra didesnė kaip 250 mln. EUR, arba tikėtina, kad koncentracija gali sukelti didelių kliūčių veiksmingai konkurencijai ELPA valstybės teritorijoje arba didelėje jos dalyje ypač dėl to, kad būtų sukurta arba sustiprinta dominuojama padėtis.“ d) 8 skyriaus b punktas pakeičiamas taip: „b) Jeigu atsakymas į a punktą yra teigiamas ir jūs manote, kad įsteigus bendrą įmonę nebus savarankiškai derinami įmonių veiksmai, kas ribotų konkurenciją, kaip apibrėžta EB sutarties 81 straipsnio 1 dalyje ir, kai taikoma, atitinkamose EEE susitarimo nuostatose (7), pateikite motyvus. e) 8 skyriaus c punkto pradžios žodžiai pakeičiami taip: „Nepriklausomai nuo atsakymų į a ir b punktus, siekdami užtikrinti, kad Komisija galėtų išsamiai įvertinti koncentraciją, paaiškinkite, kaip taikomi EB sutarties 81 straipsnio 3 dalyje ir, kai taikoma, atitinkamose EEE susitarimo nuostatose (8) nustatyti kriterijai. Pagal 81 straipsnio 3 dalies nuostatas 81 straipsnio 1 dalis gali būti pripažįstama netaikytina, jeigu bendra įmonė:
(6)

Prašyme parodoma, kad taikant kilmės taisykles pakankamai apdorotoms ar perdirbtoms prekėms ir regioninei kumuliacijai būtų labai paveikti Kambodžos drabužių pramonės pajėgumai toliau eksportuoti į Bendriją ir nebūtų pritraukiamos investicijos. Dėl to šioje šalyje būtų toliau likviduojamas verslas ir didėtų nedarbas. Be to, manoma, kad taikant esamas BLS kilmės taisykles net ir trumpą laikotarpį, būtų daromas pirmiau aprašytas poveikis.
(3)

Reglamento (EB) Nr. 2172/2005 4 straipsnio 1 dalyje numatyta, kad gavusi valstybių narių pranešimą apie prašomą importo teisių kiekį, Komisija turi nedelsdama priimti sprendimą, kokiu mastu tos paraiškos gali būti patenkintos. Reglamento (EB) Nr. 1301/2006 7 straipsnio 2 dalyje numatyta, kad paskirstymo koeficientas gali būti nustatomas tik tais atvejais, jeigu paraiškose minimi kiekiai viršija kiekius, galimus importuoti atitinkamu importo tarifinės kvotos laikotarpiu. Kadangi Reglamentas (EB) Nr. 1301/2006 yra horizontalusis reglamentas, dabartinė Reglamento (EB) Nr. 2172/2005 4 straipsnio 1 dalies nuostata turėtų būti panaikinta. Be to, būtina nustatyti laikotarpį, per kurį importo teisės turėtų būti paskirtos.
(4)

Europos maisto saugos tarnyba (toliau – Tarnyba) 2008 m. liepos 16 d. pateiktoje nuomonėje (2) padarė išvadą, kad, remiantis gamintojo pateiktais duomenimis, Bacillus amyloliquefaciens CECT 5940 (Ecobiol ir Ecobiol plus) nedaro nepageidaujamo poveikio gyvūnų sveikatai, žmonių sveikatai ar aplinkai ir veiksmingai stabilizuoja žarnyno florą. Tarnyba taip pat padarė išvadą, kad Bacillus amyloliquefaciens CECT 5940 (Ecobiol ir Ecobiol plus) nekelia jokio kito pavojaus, dėl kurio pagal Reglamento (EB) Nr. 1831/2003 5 straipsnio 2 dalį būtų galima atsisakyti išduoti leidimą. Remiantis šia nuomone, preparato naudojimas nedaro nepageidaujamo poveikio mėsiniams viščiukams. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji įvertino pašarų priedo kiekio pašaruose analizės metodo ataskaitą, kurią pateikė Reglamente (EB) Nr. 1831/2003 nurodyta Bendrijos etaloninė laboratorija.
c)

Įrangos, naudojamos vertinant atitiktį 1 punkto c papunkčio, 2 punkto c papunkčio ir (arba) 2 punkto d papunkčio reikalavimams, jeigu taikoma, charakteristikos, įskaitant laiką, per kurį automatiškai įjungiamas budėjimo arba išjungties režimas, arba kita būsena, kuriai esant neviršijami išjungties ir (arba) budėjimo režimui nustatyti elektros energijos suvartojimo reikalavimai. Visų pirma, jeigu taikoma, pateikiamas techninis pagrindimas, kad 1 punkto c papunktyje arba 2 punkto c papunktyje ir (arba) 2 punkto d papunktyje nustatyti reikalavimai neatitinka numatytos įrangos naudojimo paskirties.
(38)

Kai kurios suinteresuotosios šalys suabejojo žalos rodiklių tendencijų analize. Jos teigė, kad naudojantis 12 mėn. laikotarpiais, sutampančiais su skundo pateikėjo finansiniais metais, o ne kalendoriniais metais, nagrinėjamasis laikotarpis iš esmės sutrumpinamas iki trejų metų, kadangi didžioji 2007 m. dalis sutampa su TL. Šios šalys teigė, kad, norint tinkamai įvertinti žalos rodiklių tendencijas, reikėtų pratęsti nagrinėjamąjį laikotarpį, kad šis apimtų visus 2004 kalendorinius metus. Šiuo atžvilgiu reikėtų pabrėžti, kad pagrindiniame reglamente nenumatytas griežtas laikas nagrinėjamajam laikotarpiui nustatyti. Be to, PPO rekomendacijoje dėl duomenų rinkimo antidempingo tyrimui laikotarpio numatyta, kad „paprastai […] duomenų rinkimo žalos tyrimui laikotarpis turėtų būti ne trumpesnis nei treji metai […].“ (4) Nepaisant to, buvo atlikta pagrindinių žalos rodiklių lyginamoji analizė remiantis kalendoriniais metais, t. y. laikant, kad nagrinėjamasis laikotarpis buvo 2004, 2005, 2006 metai ir TL, siekiant patikrinti, ar būtų padarytos kitokios išvados dėl žalos. Atlikus šią analizę nustatyta, kad pagrindinių žalos rodiklių tendencijos pasikeistų nežymiai. Nors tam tikros tendencijos, pvz., gamybos ir pardavimo kiekio sumažėjimas, būtų ne toks ryškus, palyginti su laikinojo reglamento išvadomis, tačiau kitos išvados dėl neigiamo Bendrijos pramonės pelningumo, smarkiai išaugusio importo iš KLR ir aštraus priverstinio kainų sumažinimo liktų nepakitusios. Be to, reikėtų pažymėti, kad nagrinėjamasis laikotarpis – tai Bendrijos pramonės padėties rodiklis, siekiant nustatyti, ar galima manyti, kad TL ji patiria materialinę žalą. Tokiomis aplinkybėmis šalių argumentas atmetamas, kadangi žala tebebūtų materialinė, net jeigu nagrinėjamasis laikotarpis būtų apėmęs pirmąjį 2004 m. ketvirtį.
c)

įvestais duomenimis apie išduotą (-as), panaikintą (-as), atšauktą (-as) vizą (-as) arba jos (jų) galiojimo pratęsimą ar sutrumpinimą, nurodytais 10, 13 ir 14 straipsniuose.
48.

Išmetami teršalai (m): Taikomo pagrindinio norminio akto ir naujausio iš dalies keičiančio norminio akto numeris: … 1.1. Bandymo procedūra: I tipas arba ESC (1) CO: … HC: … NOx: … HC + NOx: … Kietosios dalelės: … Dūmų neskaidrumas (ELR): … (m-1) 1.2. Bandymo procedūra: I tipas (Euro 5 arba 6 (1)) CO: … THC: … NMHC: … NOx: … THC + NOx: … Kietosios dalelės (masė): … Dalelės (skaičius): … 2. Bandymo procedūra: ETC (jei taikoma) CO: … NOx: … NMHC: … THC: … CH4: … Kietosios dalelės: … 48.1. Patikslinta absorbcijos koeficiento vertė (dūmų): … (m-1)
4)

II dalies I antraštinės dalies I skyriaus II skirsnio III poskirsnis pakeičiamas taip: „III poskirsnis Intervencinės kainos 18 straipsnis Intervencinės kainos 1. Intervencinė kaina: a) paprastųjų kviečių — lygi referencinei kainai už pasiūlytą didžiausią 3 mln. tonų kiekį, vienam valstybės intervencijos laikotarpiui, nustatytam 11 straipsnio a punkte; b) sviesto — lygi 90 % referencinės kainos už pasiūlytus kiekius, kurie neviršija 13 straipsnio 1 dalies c punkte nustatyto kiekio; c) nugriebto pieno miltelių — lygi referencinei kainai už pasiūlytus kiekius, kurie neviršija 13 straipsnio 1 dalies d punkte nustatyto kiekio. 2. Toliau nurodytų produktų intervencines kainas ir kiekius nustato Komisija taikydama konkurso procedūrą: a) paprastųjų kviečių, kurių kiekiai viršija didžiausią siūlomą 3 mln. tonų kiekį, vienam valstybės intervencijos laikotarpiui, nustatytam 11 straipsnio a punkte; b) kietųjų kviečių, miežių, kukurūzų, sorgų ir žaliavinių ryžių, taikant 13 straipsnio 3 dalį; c) galvijienos; d) sviesto, kurio pasiūlyti kiekiai viršija 13 straipsnio 1 dalies c punkte nustatytą kiekį, taikant 13 straipsnio 3 dalį; ir e) nugriebto pieno miltelių, kurių pasiūlyti kiekiai viršija 13 straipsnio 1 dalies d punkte nustatytą kiekį, taikant 13 straipsnio 3 dalį. Ypatingoms aplinkybėms gali būti apribotos konkurso procedūros arba intervenciniai kiekiai gali būti nustatyti kiekvienai valstybei narei arba valstybės narės regionui, remiantis registruotomis vidutinėmis rinkos kainomis. 3. Pagal 2 dalį taikant konkurso procedūrą nustatyta didžiausia supirkimo kaina negali būti didesnė: a) grūdų ir žaliavinių ryžių — nei atitinkama referencinė kaina; b) galvijienos — nei vidutinė rinkos kaina valstybėje narėje arba jos regione, padidinta tokia suma, kurią turi nustatyti Komisija remdamasi objektyviais kriterijais; c) sviesto — nei 90 % referencinės kainos; d) nugriebto pieno miltelių — nei referencinė kaina. 4. 1–3 dalyse nurodytos intervencinės kainos: a) grūdų — neturi įtakos kainų padidinimui ar sumažinimui dėl su kokybe susijusių priežasčių; ir b) žaliavinių ryžių — atitinkamai didinamos ar mažinamos, jei mokėjimo agentūrai pasiūlytų produktų kokybė skiriasi nuo IV priedo A dalyje apibrėžtos standartinės kokybės. Be to, Komisija gali padidinti ir sumažinti intervencinę kainą, siekdama užtikrinti, kad gamyba būtų orientuojama į tam tikrus produktus. 5. Cukraus intervencinė kaina sudaro 80 % referencinės kainos, nustatytos prekybos metams, einančių po prekybos metų, kuriais pateikiamas pasiūlymas. Tačiau jei mokėjimo agentūrai pasiūlyto cukraus kokybė skiriasi nuo standartinės cukraus, kuriam yra nustatyta referencinė kaina, kokybės, apibrėžtos IV priedo B dalyje, intervencinė kaina yra atitinkamai didinama arba mažinama.“.
7)

7 straipsnis iš dalies keičiamas taip: a) 1 dalis pakeičiama taip: „1. Patikrinusi pasiūlymą, penktą darbo dieną nuo jo gavimo dienos intervencinė agentūra išduoda pristatymo užsakymą, jei Komisija nepriima specialių priemonių pagal 9a straipsnio 3 dalį. Pristatymo užsakyme nurodyta data bei jo numeris ir šie duomenys: a) pristatytinas nugriebto pieno miltelių kiekis; b) galutinė pristatymo data; c) sandėlis, į kurį juos reikia pristatyti. Pristatymo užsakymai neišduodami kiekiams, apie kuriuos nebuvo pranešta pagal 9a straipsnio 1 dalį.“; b) 3 ir 4 dalys pakeičiamos taip: „3. 5 straipsnio 3 dalies c punkte nurodytas užstatas grąžinamas, kai tik pardavėjas per pristatymo užsakyme nurodytą laiką pristato visą tame užsakyme nurodytą nugriebto pieno miltelių kiekį ir yra patvirtinama, kad buvo įvykdyti 2 straipsnyje nustatyti reikalavimai. Jei nugriebto pieno milteliai 2 straipsnyje nustatytų reikalavimų neatitinka, juos atsisakoma priimti, o už atsisakytą priimti kiekį priskaičiuotas užstatas negrąžinamas. 4. Laikoma, kad nugriebto pieno miltelius intervencinė agentūra perima tą dieną, kai visas pristatymo užsakyme nurodytas nugriebto pieno miltelių kiekis pristatomas į intervencinės agentūros paskirtus sandėlius, bet ne anksčiau kaip kitą dieną po pristatymo užsakymo išdavimo.“
Per savaitę nuo 2.3.2009-6.3.2009 patiektina kiekio dalis %

09.4435

Antigva ir Barbuda, Bahamos, Barbadosas, Belizas, Dominika, Dominikos Respublika, Grenada, Gajana, Haitis, Jamaika, Sent Kitsas ir Nevis, Sent Lusija, Sent Vinsentas ir Grenadinai, Surinamas, ir Trinidadas ir Tobagas

0
(6)

Be to, reikėtų, kad dvi šviežių, atšaldytų arba užšaldytų nugarinės ir kumpių be kaulų, kvotos, kurių KN kodai ex 0203 19 55 ir ex 0203 29 55 ir eilės numeriai 09.4038 ir 09.4170 bei Kanados kilmės kiaulienos kvota, kurios eilės Nr. 09.4204 ir kurią administruojant dar nėra įgyta daug patirties, būtų toliau administruojamos taikant vienalaikio nagrinėjimo metodą. Šioms trims kvotoms turi būti taikomas 2006 m. rugpjūčio 31 d. Komisijos reglamentas (EB) Nr. 1301/2006, nustatantis žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (9), išskyrus atvejus, kai šiame reglamente nustatyta kitaip.